Save the date: 1-6 iulie 2024, o nouă ediție a Școlii de vară de Antreprenoriat UNIHUB la Sinaia
În perioada 1 – 6 iulie 2024, UNIHUB organizează, în cadrul proiectului SMARTBUSINESS, cea de-a șaptea ediție a Școlii de vară de Antreprenoriat. Pentru ediția de anul acesta, echipa UNIHUB a pregătit activități practice, prezentări și posibilitatea de a implementa cunoștințele acumulate într-o întreprindere simulată (business game).
Cine se poate înscrie?
La ediția din 2024 a Școlii de vară de Antreprenoriat UNIHUB se pot înscrie studenți de la programe de licență și master de la toate facultățile Universității din București. Aceștia vor afla sfaturi pentru a pune în practică ideile lor de afaceri, își vor putea realiza propriul plan de afaceri și vor implementa cunoștințele acumulate într-o întreprindere simulată (business game).
Înscrierile sunt deschise până duminică, 23 iunie 2024, și se pot realiza prin completarea formularului disponibil aici. 
Ce te așteaptă la Școala de Vară de Antreprenoriat? 
Echipa UNIHUB a pregătit și anul acesta activități practice, prezentări și posibilitatea de a implementa cunoștințele acumulate într-o întreprindere simulată, dezvoltând astfel spiritul antreprenorial prin aplicarea cunoștințelor și consolidarea competențelor dobândite. Într-un cuvânt, 5 zile de antreprenoriat intensiv.
Evenimentul este organizat de UNIHUB în cadrul proiectului CNFIS-FDI-2024-F-0065 - Studenții și absolvenții UB - antreprenori de succes, antreprenori sustenabili (SMARTBUSINESS).


